OBEC  OBYCE
Obecný úrad, Cintorínska ul. 229, 951 95 OBYCE

Číslo: 142/2013                                                            	V Obyciach, dňa: 06.03.2013                                                  

Vec
Upovedomenie o začatí konania a nariadenie ústneho pojednávania 

Dňa  06.03.2013 bola na Obec Obyce doručená žiadosť Štefana Turzu, bytom Kostolná č. 508, 951 95 Obyce vo veci vydania  súhlasu na výrub 7 ks Alnus Glutinosa (Jelša lepkavá), 1 ks Abies alba (jedľa biela) a 1 ks Juglans (orech) rastúce na pozemku o parcelnom čísle 634 (verejné priestranstvo), k. ú. Obyce  v zmysle § 47 ods.3  zákona č.543/2002 Z. z. o ochrane prírody a krajiny v znení neskorších predpisov (ďalej len „zákon o ochrane prírody“).  Vlastníkom predmetného pozemku je Pozemkové spoločenstvo členov urbárskej a pasienkovej spoločnosti v Obyciach. Ku žiadosti bolo doložené aj súhlasné stanovisko vlastníka pozemku.

V odôvodnení žiadosti bolo uvedené, že dreviny zasahujú do telekomunikačných káblov, elektrických káblov, vysychajú a ohrozujú pozemné komunikácie.  
     
	V zmysle § 18 ods.1 zákona č.71/1967 Zb. o správnom konaní v znení neskorších zmien a predpisov uvedeným dňom bolo začaté konanie. 	     	

	Obec Obyce  ako príslušný orgán štátnej správy v prvom stupni vo veciach  ochrany prírody   podľa § 2 písm. f) zákona č. 416/2001 Z. z. o prechode niektorých pôsobností z orgánov štátnej správy na obce a vyššie územné celky a § 64 ods.1 písm. e) zákona  č. 543/2002 Z. z. o ochrane prírody a krajiny v znení neskorších predpisov (ďalej len „zákon o ochrane prírody“)  podľa § 18 ods.3 zákona č. 71/1967 Zb. o správnom konaní v znení neskorších zmien a predpisov (ďalej len „správny poriadok“) upovedomuje o začatí konania všetkých známych účastníkov konania a  z dôvodu, že  to vyžaduje povaha veci   n a r i a ď u j e  v zmysle § 2l  ods. l správneho poriadku  ústne pojednávanie  s miestnou ohliadkou

na deň 15. marca 2013 (t.j. v piatok) o 10,00 hod.
miesto rokovania: Obecný úrad Obyce.
  
     	V  zmysle §  23 ods.  l správneho poriadku, účastníci konania a ich zástupcovia majú právo nazerať do spisov, robiť si z nich výpisy, odpisy a dostať kópie spisov s výnimkou zápisníc o hlasovaní alebo dostať informáciu zo spisov s výnimkou zápisníc o hlasovaní iným spôsobom.

Správny orgán v zmysle § 23 ods. 4 správneho poriadku poskytuje kópie spisov za úhradu materiálnych nákladov spojených so zhotovením kópií, zadovážením nosičov a ich odoslaním.

_________________________________________________________________________________
telefón:  037/6332129                   fax:  037/6332791                          e-mail: obec.obyce@stonline.sk                   
Správny orgán v zmysle § 23 ods. 4 správneho poriadku poskytuje kópie spisov za úhradu materiálnych nákladov spojených so zhotovením kópií, zadovážením nosičov a ich odoslaním.

Účastník konania a zúčastnená osoba  má právo   podľa § 33 ods. l správneho poriadku navrhovať dôkazy a ich doplnenie a klásť svedkom a znalcom otázky pri ústnom pojednávaní a miestnej ohliadke.

	Správny orgán je povinný dať účastníkovi konania a zúčastneným osobám možnosť, aby sa pred vydaním rozhodnutia mohli vyjadriť k jeho podkladu i k spôsobu jeho zistenia, prípadne navrhnúť jeho doplnenie. 
	
	V zmysle  § l7 ods.1 správneho poriadku sa účastník  konania môže dať zastupovať advokátom alebo iným zástupcom, ktorého si zvolí. 

Ak sa dá účastník konania zastúpiť, v zmysle § 82 ods.5 zákona č.543/2002 Z. z. o ochrane prírody a krajiny v znení neskorších predpisov (ďalej len „zákon o ochrane prírody“), podpis splnomocniteľa v dohode o plnomocenstve musí byť osvedčený podľa osobitných predpisov .

	Trovy konania,  ktoré vzniknú správnemu orgánu znáša tento orgán. Trovy, ktoré v  konaní vzniknú účastníkovi konania, znáša účastník.

	Upozorňujeme účastníkov konania, že ak sa na ústne konanie nedostavia bez náležitého predchádzajúceho ospravedlnenia, alebo bez dokázateľného vážneho dôvodu, môže im byť uložená poriadková pokuta podľa ustanovenia § 45 ods.1 správneho poriadku do 165,00 eur a to aj opakovane.
     	V zmysle § 59 ods. 1 zákona je vlastník (správca, nájomca) pozemku povinný umožniť zamestnancom  orgánu ochrany prírody a ním poverenej osobe, ktorý sa pri výkone svojej činnosti preukážu služobným preukazom, vstupovať na pozemok s cieľom plniť povinnosti vyplývajúce z tohto zákona.

                                                                                                           Ing. Milan Garaj, PhD.                                                                                                                                            
                                                                                                                   starosta obce

Doručí sa :

1.	žiadateľ – Štefan Turza, Kostolná č. 508, 951 95 Obyce
2.	vlastník pozemku – Pozemkové spoločenstvo členov urbárskej a pasienkovej spoločnosti v Obyciach
3.	k spisu

- 2 -